เรื่องร้องเรียน: วัดจัดงานตีกลองเสียงดังอีกแล้ว ที่สำคัญตอนนี้ล่อไป 3 ทุ่มครึ่งแล้ว ยังตีกลองเสียงดังรบกวนอยู่เลย  วัดนี้เป็นแบบนี้ตลอด แจ้งไปกี่ทีก็ไม่เห็นทำอะไรได้ เมื่อไหร่จะจัดการเด็ดขาดสักทีครับ แบบนี้มันเดือนร้อนนะครับ  ลองเป็นบ้านท่านๆที่ต้องมาฟังเสียงกลองเสียงดังดึกๆดื่นๆดูสิครับ .. ประสาทจะเสีย
การดำเนินการของเจ้าหน้าที่: เจ้าหน้าที่ได้ตรวจสอบแล้วพบว่าวัดได้มีการจัดเชิดสิงโตงานกฐินจริงตามที่ผู้ร้องแจ้ง แต่งานดังกล่าวเสร็จสิ้นแล้ว อย่างไรก็ตามได้แนะให้ระมัดระวังเรื่องการจัดเชิดสิงโตไม่ให้เสียงดังรบกวนผู้อยู่อาศัยบริเวณใกล้เคียง
ความเห็นของผู้แจ้ง: ขอบคุณที่ตามให้ครับ  แต่คิดว่านี่ไม่ใช่ครั้งแรกที่ทางวัดจัดงานเสียงดังและไม่ใช่ครั้งแรกที่มีการแจ้ง และมีการตักเตือน  ไม่ว่าจะแจ้งหรือตักเตือนกี่ครั้ง ทางวัดหรือคณะจัดงานก็ทำเหมือนเดิม ผมถึงคิดว่าควรจะมีมาตราการป้องกันหรือลงโทษเป็นเรื่องเป็นราว เช่นการปรับ หรืออะไรก็แล้วแต่ ไม่เช่นนั้นแล้ว เขาก็ไม่ได้ใส่ใจหรือสนใจถึงผลกระทบที่เขาทำ  ผมอยากให้หน่วยงานที่เกี่ยวข้องจัดการเรื่องนี้อย่างเข้มงวดและจริงจังกว่านี้ มากกว่าแค่การตักเตือน แต่ควรมีมาตราการเป็นเรื่องเป็นราวในการจัดการผู้ที่ทำพฤติกรรมไม่เหมาะสมเช่นนี้  ท่านอาจจะมองว่ามันเป็นเรื่องเล็กน้อย แต่อยากให้ท่านเข้าใจและเห็นใจเพื่อนร่วมชุมชนที่ต้องทนฟังเสียงตีกลอง หรือเสียงโวยวาย ที่เกินกว่าเหตุในตอน 3 ทุ่มที่คนกำลังจะนอนหรือผ่อนคลาย หรือบางทีก็เช้าตรู่ต้องสะดุ้งตื่น   เรื่องราวเหล่านี้มันส่งผลเสียต่อสุขภาพจิตมากกว่าที่ท่านคิด  และอย่างที่กล่าว นี่ไม่ใช่ครั้งแรก แต่เป็นการกระทำผิดซ้ำซาก แสดงถึงความไม่ใส่ใจ ไม่สนใจเพื่อนร่วมชุมชน
พื้นที่: แขวงบางหว้า เขตภาษีเจริญ กรุงเทพมหานคร